**Andreas Martinsen** (s. 13. kesäkuuta 1990 Bærum, Norja) on norjalainen jääkiekkoilija, joka pelaa Norjan pääsarjan Storhamar Ishockeyssa. Hän on pelannut urallaan myös NHL:ssä, Saksan DEL-liigassa ja Sveitsin pääsarjassa Hän on pelipaikaltaan vasen laitahyökkääjä, mutta osaa pelata myös keskellä. Elite Prospects -sivuston mukaan isokokoisen Martinsenin vahvuuksiin kuuluu kovuus, fyysisyys, maalinedustapelaaminen, nopeus ja kädet.

Ura
---

### Seuraura

Martinsen on Rosenborg IHK:n kasvatti, mutta hän pelasi ensimmäiset miesten pelinsä 16-vuotiaana Lillehammer IK:n kakkosjoukkueessa kaudella 2006–2007 Norjan I-divisioonassa. Martisen pelasi samalla kaudella myös yhden GET-ligaenin karsintasarjan ottelun Lillehammerin pääsarjajoukkueessa. Kausi 2007–2008 oli hänelle tulokaskausi GET-ligaenissa ja se toi Martinsenille 43 runkosarjaottelussa tehot 9+11=20 ja seitsemässä playoff-ottelussa kaksi maalia. Hän keräsi vain 17-vuotiaana 114 jäähyminuuttia, joilla Martinsen jakoi GET-ligaenin jäähypörssin seitsemännen sijan Sparta Warriorsin Erik Lewerströmin kanssa. Heinäkuussa 2008 hän teki vuoden mittaisen jatkosopimuksen Lillehammerin kanssa.

Kaudeksi 2009–2010 Martinsen siirtyi kaksivuotisella sopimuksella Ruotsin toiseksi korkeimmalla sarjatasolla HockeyAllsvenskanissa pelaavaan Leksands IF:ään. Alle 20-vuotiaiden I-divisioonan MM-kilpailujen jälkeen, joulukuussa 2009 joukkue lainasi hänet loppukaudeksi takaisin Lillehammeriin. Leksandissa vähälle peliajalle jäänyt Martinsen ei jatkanut joukkueessa enää kauden jälkeen, vaan teki Lillehammerin kanssa uuden sopimuksen kaudeksi 2010–2011, jolloin hän oli joukkueen kolmanneksi paras pistemies Evan Cheverien kanssa tehoilla 17+27=44. Martinsen sijoittui 106 minuutillaan GET-ligaenin jäähypörssissä kuudenneksi. Kaudella 2011–2012 hän keräsi liigan yhden kauden jäähyennätyksensä 121 minuutillaan, joilla Martinsen jakoi jäähypörssin kahdeksannen sijan Storhamar Dragonsin Nathan Martzin kanssa.

Toukokuussa 2012 Martinsen teki vuoden mittaisen sopimuksen Saksan DEL-liigan Düsseldorfer EG:n kanssa. Hän pelasi siellä myös kaksi seuraavaa kautta. Kaudella 2013–2014 Martinsen jakoi yhdeksällä osumallaan joukkueen sisäisen maalipörssin kolmannen sijan maanmiehensä Ken Andre Olimbin kanssa. Hän sijoittui 124 minuutillaan DEL:n jäähypörssissä kuudenneksi. Kaudella 2014–2015 Martinsen teki läpimurtonsa DEL:ssä ja oli Düsseldorfin kolmanneksi paras pistemies tehoilla 18+23=41. Hän jakoi 99 minuutillaan liigan jäähypörssin viidennen sijan Schwenninger Wild Wingsin Ashton Romen kanssa.

NHL-varaamaton Martinsen teki toukokuussa 2015 vuoden mittaisen tulokassopimuksen Colorado Avalanchen kanssa. Hän aloitti kauden 2015–2016 AHL-joukkue San Antonio Rampagen vahvuudessa. Martinsen teki yhdeksän siellä pelatun ottelun jälkeen NHL-debyyttinsä 10. marraskuuta 2015 vieraissa Philadelphia Flyersia vastaan. Hän sai ottelussa jääaikaa 10.21 minuuttia ja sai myös yhden kahden minuutin jäähyn väkivaltaisuudesta. Martinsen myös taklasi ottelussa seitsemän kertaa, mikä oli eniten Avalanchen joukkueesta. Ensimmäisen NHL-maalinsa hän teki 21. marraskuuta 2015 vieraissa Washington Capitalsia vastaan. Martinsen pelasi NHL-debyyttinsä jälkeen AHL:ssä enää vain yhden ottelun helmikuussa 2016. Hänen tulokaskautensa NHL:ssä toi 55 runkosarjaottelussa tehot 4+7=11. Kesäkuussa 2016 Martinsen teki Avalanchen kanssa vuoden mittaisen, yksisuuntaisen ja 680 000 dollarin arvoisen jatkosopimuksen.

Kauden 2016–2017 Martinsen pelasi kokonaan NHL:n puolella. Hän teki Colorado Avalanchessa 55 runkosarjaottelussa tehot 3+4=7, kunnes siirtotakarajalla, helmikuun 2017 lopulla seura kauppasi Martinsenin Montréal Canadiensiin vaihdossa Sven Andrighettoon. Hän pelasi loppukaudella yhdeksän runkosarjaottelua ilman tehopisteitä. Kesäkuussa 2017 Martinsen teki Canadiensin kanssa vuoden mittaisen, yksisuuntaisen ja 675 000 dollarin arvoisen jatkosopimuksen.

Martinsen kaupattiin ennen kauden 2017–2018 alkua Canadiensista Chicago Blackhawksiin, mistä vaihdossa tuli Kyle Baun. Martinsen pelasi kahden kauden aikana Blackhawksissa 33 ottelua ja 102 ottelua farmisarjan Rockford IceHogsissa. Hän siirtyi kaudeksi 2019–2020 yksivuotisella sopimuksella Anaheim Ducksiin. Hän ei ehtinyt pelata kuin yhden ottelun Ducksin farmijoukkueessa San Diego Gullsissa, kun hänet vaihdettiin Pittsburgh Penguinsiin vaihdossa Erik Gudbransoniin. Martinsenin sopimus purettiin tammikuussa, ja hän siirtyi Sveitsin pääsarjan EV Zugiin. Martinsen oli pelannut 24 ottelua Pittsburghin farmijoukkueessa Wilkes-Barre/Scranton Penguinsissa.

Martinsen palasi kaudeksi 2020–2021 kotimaansa Lillehammer IK:hon.

### Maajoukkueura

Vuosina 2007 ja 2008 Martinsen pelasi alle 18-vuotiaiden I-divisioonan MM-kilpailuissa. Noista ensimmäinen turnaus päättyi lohkopronssiin ja jälkimmäinen lohkokultaan sekä sarjanousuun.

Martisen pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010. Kaksi ensimmäistä turnausta päättyi lohkopronssiin. Hän oli vuoden 2009 turnauksessa Norjan paras pistemies ja maalintekijä tehoilla 4+2=6. Martinsen voitti myös koko turnauksen jäähypörssin 31 minuutillaan. Vuoden 2010 turnaus päättyi lohkokultaan ja Norja nousi seuraavaksi vuodeksi pääsarjaan.

Martisen on edustanut Norjaa MM-kilpailuissa vuosina 2010, 2011, 2012, 2013, 2014, 2015, 2016, 2017, 2019 ja 2022. Hän on pelannut Pyeongchangin olympiakisojen 2018 karsinnoissa ja vuoden 2022 olympiakarsinnoissa. Yhteensä Martinsen on pelannut 153 maaottelua tehopistein 17+22=39. Hän debytoi A-maajoukkueessa jo 18-vuotiaana keväällä 2009.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Lillehammer IK-2 | Norja I | 26 | 9 | 12 | 21 | 8 | – | – | – | – | – |
| 2007–2008 | Lillehammer IK-2 | Norja I | 2 | 0 | 4 | 4 | 8 | – | – | – | – | – | JMMd1 | 5 | 0 | 3 | 3 | 4 |
|  | Lillehammer IK | Norja | 43 | 9 | 11 | 20 | 114 | 7 | 2 | 0 | 2 | 8 |
| 2008–2009 | Lillehammer IK | Norja | 43 | 8 | 15 | 23 | 98 | 6 | 1 | 2 | 3 | 26 | JMMd1 | 5 | 4 | 2 | 6 | 31 |
| 2009–2010 | Leksands IF | Allsvenskan | 22 | 3 | 2 | 5 | 8 | – | – | – | – | – | JMMd1 | 5 | 5 | 4 | 9 | 4 |
|  | Lillehammer IK | Norja | 14 | 2 | 8 | 10 | 28 | 5 | 0 | 0 | 0 | 0 | MM | 3 | 0 | 0 | 0 | 0 |
| 2010–2011 | Lillehammer IK | Norja | 43 | 17 | 27 | 44 | 106 | 6 | 1 | 3 | 4 | 6 | MM | 7 | 0 | 0 | 0 | 6 |
| 2011–2012 | Lillehammer IK | Norja | 45 | 17 | 26 | 43 | 121 | 11 | 3 | 2 | 5 | 26 | MM | 8 | 1 | 2 | 3 | 0 |
| 2012–2013 | Düsseldorfer EG | DEL | 52 | 6 | 16 | 22 | 72 | – | – | – | – | – | MM | 7 | 0 | 0 | 0 | 25 |
| 2013–2014 | Düsseldorfer EG | DEL | 42 | 9 | 8 | 17 | 124 | – | – | – | – | – | MM | 7 | 0 | 0 | 0 | 4 |
| 2014–2015 | Düsseldorfer EG | DEL | 50 | 18 | 23 | 41 | 99 | 12 | 1 | 4 | 5 | 8 | MM | 7 | 0 | 1 | 1 | 10 |
| 2015–2016 | Colorado Avalanche | NHL | 55 | 4 | 7 | 11 | 47 | – | – | – | – | – | MM | 7 | 2 | 1 | 3 | 8 |
|  | San Antonio Rampage | AHL | 10 | 1 | 1 | 2 | 8 | – | – | – | – | – |
| 2016–2017 | Colorado Avalanche | NHL | 55 | 3 | 4 | 7 | 32 | – | – | – | – | – | OQ | 3 | 1 | 1 | 2 | 12 |
|  | Montréal Canadiens | NHL | 9 | 0 | 0 | 0 | 0 | 2 | 0 | 0 | 0 | 0 | MM | 7 | 1 | 1 | 2 | 6 |
| 2017–2018 | Rockford IceHogs | AHL | 64 | 12 | 16 | 28 | 62 | 13 | 2 | 3 | 5 | 32 |
|  | Chicago Blackhawks | NHL | 9 | 1 | 0 | 1 | 17 | – | – | – | – | – |
| 2018–2019 | Rockford IceHogs | AHL | 38 | 3 | 8 | 11 | 32 | – | – | – | – | – | MM | 7 | 0 | 6 | 6 | 16 |
|  | Chicago Blackhawks | NHL | 24 | 1 | 3 | 4 | 14 | – | – | – | – | – |
| 2019–2020 | San Diego Gulls | AHL | 1 | 0 | 0 | 0 | 0 | – | – | – | – | – |
|  | Wilkes-Barre/Scranton Penguins | AHL | 24 | 1 | 2 | 3 | 10 | – | – | – | – | – |
|  | EV Zug | NLA | 5 | 1 | 0 | 1 | 4 | – | – | – | – | – |
|  | EVZ Academy | NLB | 1 | 0 | 0 | 0 | 0 | – | – | – | – | – |
| 2020–2021 | Lillehammer IK | Norja | 24 | 6 | 16 | 22 | 98 | – | – | – | – | – |
| 2021–2022 | Lillehammer IK | Norja | 12 | 3 | 8 | 11 | 26 | 7 | 5 | 1 | 6 | 35 | OQ | 3 | 0 | 1 | 1 | 4 |
|  |  |  |  |  |  |  |  |  |  |  |  |  | MM | 6 | 2 | 1 | 3 | 8 |
| 2022–2023 | Lillehammer IK | Norja | 15 | 2 | 6 | 8 | 18 | – | – | – | – | – | MM | 7 | 1 | 1 | 2 | 6 |
|  | Vålerenga Ishockey | Norja | 16 | 5 | 4 | 9 | 20 | 10 | 3 | 2 | 5 | 22 |
| 9 kautta | yhteensä | Norja | 255 | 69 | 121 | 190 | 629 | 56 | 15 | 11 | 26 | 127 |
| 4 kautta | yhteensä | NHL | 152 | 9 | 14 | 23 | 110 | 2 | 0 | 0 | 0 | 0 |
| 4 kautta | yhteensä | AHL | 137 | 17 | 27 | 44 | 112 | 13 | 2 | 3 | 5 | 32 |
| 3 kautta | yhteensä | DEL | 144 | 33 | 47 | 80 | 295 | 12 | 1 | 4 | 5 | 8 |

Lähteet
-------

* Andreas Martinsen The Internet Hockey Databasessa (englanniksi)
* Andreas Martinsen Legends of Hockey -sivustolla (englanniksi)
* Andreas Martinsen *Elite Prospects*. Everysport Media Group AB.  (englanniksi)

### Viitteet

1. ↑  Andreas Martinsen The Internet Hockey Databasessa (englanniksi)
2. 1 2 3 4 5 6 7 8  Andreas Martinsen *Elite Prospects*. Everysport Media Group AB.  (englanniksi)
3. ↑  Martinsen fortsetter i L.I.K. *gd.no*.  7.7.2008. Edda Media AS. Viitattu 28.12.2012. (norjaksi)
4. ↑  Pettersson, Robert: Norsk anfallstalang klar för Leksand *Hockeysverige.se*.  9.4.2009. NewsMe. Viitattu 28.12.2012. (ruotsiksi)
5. ↑  Pettersson, Robert: Han blir inte kvar i Leksand *Hockeysverige.se*.  16.4.2010. NewsMe. Viitattu 28.12.2012. (ruotsiksi)
6. ↑  Avalanche Signs Andreas Martinsen  15.5.2015. Colorado Avalanche. Viitattu 27.5.2015. (englanniksi)
7. ↑  Norjalaispelaajalla mielenkiintoinen urakehitys: Ruotsissa vaikeaa, Saksan kaudet toi NHL-sopimuksen! *suomikiekko.com*.  16.5.2015. Nordic Sport Media. Viitattu 27.5.2015.
8. ↑  Avalanche Reduces Roster To 30  30.9.2015. DENVER:  Colorado Avalanche. Viitattu 22.12.2015. (englanniksi)
9. ↑  Philadelphia Flyers – Colorado Avalanche – November 10th, 2015 *NHL.com*.  10.11.2015. National Hockey League. Viitattu 22.12.2015. (englanniksi)
10. ↑  Washington Capitals – Colorado Avalanche – November 21st, 2015 *NHL.com*.  21.11.2015. National Hockey League. Viitattu 22.12.2015. (englanniksi)
11. ↑  Avalanche Signs Andreas Martinsen  24.6.2016. Colorado Avalanche. Viitattu 23.6.2017. (englanniksi)
12. ↑  Canadiens acquire forward Andreas Martinsen  1.3.2017. MONTREAL:  Montreal Canadiens. Viitattu 23.6.2017. (englanniksi)
13. ↑  Canadiens ja Avalanche pelaajakaupoilla *Jatkoaika.com*.  1.3.2017. Jatkoaika r.y. Viitattu 23.6.2017.
14. ↑  Canadiens re-sign Andreas Martinsen  5.6.2017. MONTREAL:  Montreal Canadiens. Viitattu 23.6.2017. (englanniksi)
15. ↑  NHL-seura kiinnitti järkälemäisen Norjan maajoukkuehyökkääjän *suomikiekko.com*.  6.6.2017. Nordic Sport Media. Viitattu 23.6.2017.
16. ↑  Brandon M. Cain: Blackhawks trade Kyle Baun to Canadiens for Andreas Martinsen *Second City Hockey*.  4.10.2017. Vox Media, LLC.  Arkistoitu 21.3.2023. Viitattu 13.5.2022. (englanniksi)
17. ↑  Ducks Sign Martinsen to One-Year Contract  6.7.2019. Anaheim Ducks. Viitattu 13.5.2022. (englanniksi)
18. ↑  Seth Rorabaugh: Penguins deal Erik Gudbranson to Ducks for Andreas Martinsen, pick *TribLIVE.com*.  25.10.2019. Trib Total Media. Viitattu 13.5.2022. (englanniksi)
19. ↑  Seth Rorabaugh: Ex-Penguins minor leaguer Andreas Martinsen joins Swiss team *TribLIVE.com*.  27.1.2020. Trib Total Media. Viitattu 13.5.2022. (englanniksi)
20. ↑  Ishockeyprofilen Andreas Martinsen (30) er tilbake i Lillehammer-drakten etter åtte år. Den tidligere NHL-spilleren har signert for klubben ut sesongen. *Nettavisen Sport*.  23.9.2020. Mediehuset Nettavisen AS. Viitattu 13.5.2022. (englanniksi)